Заштитник грађана, Београд, Делиградска 16, на основу члана 54. Закона о државним службеницима („Сл. гласник РС“, бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014, 94/2017 и 95/2018), члана 9. став 3. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19), члана 5. став 5.  Правилника о попуњавању радних места у Стручној служби Заштитника грађана број: 363-242/2019 дел.број 6423 од 11. новембра 2019. године, Одлука о попуњавању извршилачких радних места у Стручној служби Заштитника грађана број 361-531/20, дел.број 39685, 361-532/20, дел.број 39686, 361-533/20, дел.број 39687, 361-534/20, дел.број 39688 и 361-535/20, дел.број 39689 од 8. децембра 2020. године и Одлуке о допунама одлука о попуњавању извршилачких радних места у Стручној служби Заштитника грађана број 361-531/20, дел.број 40677, оглашава 
ЈАВНИ  КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У СТРУЧНОЈ СЛУЖБИ ЗАШТИТНИКА ГРАЂАНА
I Орган у коме се радна места попуњавају:  
Заштитник грађана, Београд, Делиградска бр. 16. 

II Радна места која се попуњавају:
1. Радно место за поступање по притужбама, звање виши саветник, Сектор за заштиту људских права и слобода и права лица лишених слободе - један извршилац.
Опис послова:  Евидентира притужбе и предлаже приоритет решавања притужби из надлежности Сектора; прати домаће и међународне прописе у области социјалних и културних права, економских и имовинских права, лица лишених слободе и контролу примене полицијских овлашћења и прати њихову примену; обавља неопходне консултације са руководиоцем Сектора, Заштитником и замеником Заштитника овлашћеним за ову област; сарађује са другим унутрашњим јединицама Стручне службе и другим органима у циљу извршења послова из делокруга Сектора; припрема појединачне извештаје о стању заштите социјалних и културних права; економских и имовинских права, припрема појединачне извештаје о стању заштите права лица лишених слободе и контролу примене полицијских овлашћења; обавља послове рада на притужбама и врши послове контроле и надзора рада органа јавне власти, обавља послове рада на притужбама и врши послове контроле и надзора рада органа јавне власти; решава или учествује у решавању најсложенијих случајева из делокруга рада Сектора; обавља и друге послове по налогу руководиоца Сектора.
Услови: Стечено високо образовање из научне области правне науке или друге научне односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање 7 година радног искуства у струци, положен државни стручни испит, као и потребне компетенције за обављање послова радног места.
2. Радно место за пратеће послове у поступку по притужбама, звање самостални саветник, Сектор за заштиту људских права и слобода и права лица лишених слободе - један извршилац.
Опис послова:  Евидентира све притужбе из надлежности Сектора; поступа по притужбама мање сложености и помаже у поступку по сложеним притужбама; обавља потребне провере код надлежних органа о наводима изнетим у притужбама; врши послове контроле и надзора рада органа јавне власти; комплетира доказни материјал и документацију за поступање по притужбама; припрема материјал релевантан за израду појединачних извештаја из надлежности Сектора; обавља и друге послове по налогу руководиоца Сектора.
Услови: Стечено високо образовање из научне области правне науке или друге научне односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање 5 година радног искуства у струци, положен државни стручни испит, као и потребне компетенције за обављање послова радног места.
3. Радно место за подршку у поступку по притужбама, звање саветник, Сектор за заштиту људских права и слобода и права лица лишених слободе - један извршилац.
Опис послова:  Обавља мање сложене послове у поступку из надлежности Сектора; помаже у поступку по притужбама; обавља потребне провере код надлежних органа о наводима изнетим у притужбама; врши послове контроле и надзора рада органа јавне власти; комплетира доказни материјал и документацију за поступање по притужбама; доприноси припреми материјала и активности које имају за циљ унапређење права лица лишених слободе; припрема материјал релевантан за израду појединачних извештаја из надлежности Сектора; обавља и друге послове по налогу руководиоца Сектора.
Услови: Стечено високо образовање из научне области правне науке или друге научне односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање 3 година радног искуства у струци, положен државни стручни испит, познавање енглеског језика, знање рада на рачунару, као и потребне компетенције за обављање послова радног места.
4. Радно место за стручну  подршку у поступању по притужбама, звање виши саветник, Сектор за заштиту права припадника националних мањина и осталих мањинских права и слобода- један извршилац.
Опис послова:  Поступа по притужбама грађана које се односе на кршење права из делокруга Сектора; иницира покретање поступака од стране Заштитника у случају повреде права из делокруга Сектора; врши послове контроле и надзора рада органа јавне власти; врши анализе и даје стручне предлоге за унапређење закона, подзаконских аката и других прописа од значаја за остваривање права из делокруга Сектора; припрема материјал и активности које имају за циљ унапређење права припадника националних мањина, грађанских и политичких права; припрема материјал и помаже у изради појединачних извештаја из надлежности Сектора; обавља и друге послове по налогу руководиоца Сектора.
Услови: Услови: Стечено високо образовање на основним академским студијама из правне или друге научне области у оквиру образовно-научног поља друштвено-хуманистичких наука, у обиму од најмање 240 ЕСПБ, мастер академским студијама, специјалистичким академским студијама, специјалистичким струковним студијама за пословног информатичара, односно на основним студијама у трајању од најмање четири године или специјалистичким студијама на факултету; најмање 7 година радног искуства у струци, положен државни стручни испит, као и потребне компетенције за обављање послова радног места.

5. Радно место послови мониторинга, звање самостални саветник, Одељење националног механизма за превенцију тортуре - један извршилац.
Опис послова:  Учествује у посетама затвореним установама; пружа подршку у изради нацрта извештаја; прикупља податке од значаја за базу података и рад НПМ-а коришћењем свих расположивих ресурса (библиотека, интернет, публикације, директне консултације  др.); учествује у стручним семинарима у циљу побољшања квалитета и ефикасности свог рада и рада НПМ-а; обавља и друге послове по налогу начелника Одељења.
Услови: Стечено високо образовање на основним академским студијама из научне области правне науке или друге научне области у оквиру образовно-научног поља друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, мастер, односно специјалистичким струковним студијама или на основним студијама у трајању од најмање четири године,  положен државни стручни испит, најмање 3 година радног искуства у струци, као и потребне компетенције за обављање послова радног места.
III Компетенције које се проверавају у изборном поступку:

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.


Провера општих функционалних компетенција за сва извршилачка радна места: 
1.  „Организација и рад државних органа РС“ - провераваће се путем теста са питањима затвореног типа који кандидати решавају обележавањем једног од више понуђених одговора.
2.   „Дигитална писменост“ - провераваће се решавањем задатака практичним радом на рачунару.
3. „Пословна комуникација“- провераваће се писменом симулацијом.

Напомена: У погледу провере опште функционалне компетенције „Дигитална писменост“ ако кандидат поседује одговарајући сертификат, потврду или други писани доказ о поседовању ове компетенције, на траженом нивоу и жели да на основу њега буде ослобођен провере компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције на нивоу који је неопходан за обављање послова на радном месту.

Комисија ће на основу приложених доказа донети одлуку да ли може, или не може да прихвати приложени доказ.

Информације o материјалимa за припрему кандидата за проверу општих функционалних компетенција могу се наћи на интернет презентацији Заштитника гражана, на адреси https://www.ombudsman.rs/index.php/142-2010-10-20-09-17-51/2010-10-20-09-18-27/132-1
Провера посебних функционалних компетенција: 

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:
За радно место под редним бројем 1:
Посебне функционалне компетенције у одређеној области рада: 

2) студијско-аналитички послови

1) прикупљање и обраду података из различитих извора, укључујући и способност критичког вредновања и анализирања доступних информација;

2) израду секторских анализа;

3) ex анте и ex пост анализу ефеката јавних политика/прописа.

Провера ће се вршити усменим путем.

Посебне функционалне компетенције за радно место за поступање по притужбама:

1) професионално окружење, прописи и акти из надлежности  и организације органа

1.1. Закон о заштитнику грађана

2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго

2.1. Резолуција Генералне скупштине УН48/134, тзв. „Париски принципи“, Резолуција Генералне скупштине УН66/169 о националним институцијама за заштиту и унапређење људских права, Европска конвенција за заштиту људских права и основних слобода, Међународни пакт о  економским, социјалним и културним правима, Међународни пакт о грађанским и политичким правима, Конвенција МОР, Конвенција о спречавању  мучења и нечовечних или понижавајућих поступака и кажњавања.

Провера ће се вршити усменим путем.
За радно место под редним бројем 2:
Посебне функционалне компетенције у одређеној области рада: 

2) студијско-аналитички послови

1) прикупљање и обраду података из различитих извора, укључујући и способност критичког вредновања и анализирања доступних информација;

2) израду секторских анализа;

3) ex анте и ex пост анализу ефеката јавних политика/прописа.

Провера ће се вршити усменим путем.

Посебне функционалне компетенције за радно место за пратеће послове у поступку по притужбама:

1) професионално окружење, прописи и акти из надлежности  и организације органа

1.1. Закон о заштитнику грађана

2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго

2.1. Резолуција Генералне скупштине УН48/134, тзв. „Париски принципи“, Резолуција Генералне скупштине УН66/169 о националним институцијама за заштиту и унапређење људских права, Европска конвенција за заштиту људских права и основних слобода, Међународни пакт о  економским, социјалним и културним правима, Међународни пакт о грађанским и политичким правима, Конвенција МОР, Конвенција о спречавању  мучења и нечовечних или понижавајућих поступака и кажњавања.

Провера ће се вршити усменим путем.
За радно место под редним бројем 3:
Посебне функционалне компетенције у одређеној области рада: 

2) студијско-аналитички послови

1) прикупљање и обраду података из различитих извора, укључујући и способност критичког вредновања и анализирања доступних информација;

2) израду секторских анализа;

3) ex анте и ex пост анализу ефеката јавних политика/прописа.

Провера ће се вршити усменим путем.

Посебне функционалне компетенције за радно место за подршку у поступку по притужбама:

1) професионално окружење, прописи и акти из надлежности  и организације органа

1.1. Закон о заштитнику грађана

2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго

2.1. Резолуција Генералне скупштине УН48/134, тзв. „Париски принципи“, Резолуција Генералне скупштине УН66/169 о националним институцијама за заштиту и унапређење људских права, Европска конвенција за заштиту људских права и основних слобода, Међународни пакт о  економским, социјалним и културним правима, Међународни пакт о грађанским и политичким правима, Конвенција МОР, Конвенција о спречавању  мучења и нечовечних или понижавајућих поступака и кажњавања.

Провера ће се вршити усменим путем.
За радно место под редним бројем 4:
Посебне функционалне компетенције у одређеној области рада: 

2) студијско-аналитички послови

1) прикупљање и обраду података из различитих извора, укључујући и способност критичког вредновања и анализирања доступних информација.

Провера ће се вршити усменим путем.

Посебне функционалне компетенције за радно место за стручну  подршку у поступању по притужбама:

1) професионално окружење, прописи и акти из надлежности  и организације органа

1.1. Закон о Заштитнику грађана

2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго

2.1. Универзална декларација Уједињених нација о људским правима, Конвенција за заштиту људских права и основних слобода, Међународни пакт о грађанским и политичким правима, Међународни пакт о  економским, социјалним и културним правима, Законом о заштити права и слобода националних мањина.

Провера ће се вршити усменим путем.
За радно место под редним бројем 5:
Посебне функционалне компетенције у одређеној области рада: 

2) студијско-аналитички послови

1) прикупљање и обрада података из различитих извора, укључујући и способност критичког вредновања и анализирања доступних информација.

Провера ће се вршити усменим путем.

Посебне функционалне компетенције за радно место послови мониторинга:

1) професионално окружење, прописи и акти из надлежности  и организације органа

1.1. Закон о заштитнику грађана

2) релевантни прописи, акти, процедуре, методологије, софтвери и опрема из делокруга радног места, лиценце, сертификати, посебни прописи и друго

2.1. Закон о ратификацији Опционог протокола уз Конвенцију против тортуре и других сурових, нељудских или понижавајућих казни и поступака;

2.9. Универзална декларација о људским правима;

2.10. Конвенција о спречавању  мучења и нечовечних или понижавајућих поступака и кажњавања Савета Европе;

2.11. Конвенција Уједињених нација против тортуре и других сурових, нељудских или понижавајућих казни и поступака;

2.12.Европска конвенција за заштиту људских права и основних слобода.
Провера ће се вршити усменим путем.
Провера понашајних компетенција за сва извршилачка радна места:

Понашајне компетенције (управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет) - провераваће се путем интервјуа  базираног на компетенцијама.
Интервју са комисијом и вредновање кандидата за сва извршилачка радна места:


Процена мотивације за рад на радном месту и прихватање вредности државних органа -  провераваће се кандидатима који су доказали поседовање понашајних компетенција путем интервјуа са комисијом (разговор). 
IV Пријава на конкурс: 

Пријава на конкурс врши се на Обрасцу који је доступан на интернет презентацији Заштитника грађана (www.ombudsman.rs).
Пријава на конкурс мора бити својеручно потписана. Ако се пријава подноси електронским путем, на месту које је предвиђено за потпис уноси се име и презиме кандидата, а кандидат пријаву потписује пре почетка прве фазе изборног поступка.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења. Шифра пријаве уноси се у образац пријаве након што комисија састави списак кандидата међу којима се спроводи изборни поступак.
Ако се испуњеност компетенција у изборном поступку може доказивати и сертификатима, потврдама или другим писаним доказима који су наведени у огласу о јавном конкурсу, лице подноси наведени доказ истовремено са предајом пријаве. 

V Адреса на коју се подноси попуњен образац пријаве: 
Пријава на конкурс шаље се поштом на адресу Заштитник грађана, Београд, Делиградска бр. 16. или се подносе непосредно на писарници Заштитник грађана, Београд, Делиградска бр. 16. или електронским путем на адресу: pisarnica@ombudsman.rs или pisarnica@zastitnik.rs са назнаком „За јавни конкурс”.
VI Лица задужена за давање обавештења о конкурсу: 
Дарија Милановић, тел: 011/2068-167  од 10:00 до  12:00 часова.
VII Општи услови за запослење: 

Држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци. 

VIII Рок за подношење пријава: 
Рок за подношење пријава је 8 дана и почиње да тече наредног дана од дана када је јавни конкурс оглашен у периодичном издању огласа Националне службе за запошљавање.

IX Докази које прилажу кандидати који су успешно прошли фазе изборног поступка пре интервјуа са Конкурсном комисијом за сва радна места: 
Оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).
Додатни доказ који прилажу кандидати који су успешно прошли фазе изборног поступка пре интервјуа са Конкурсном комисијом за радно место под редним бројем 3: Oригинал или оверена фотокопија важећег сертификата, потврде или другог доказа о познавању енглеског језика.
Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен. 

Сви докази који се прилажу морају бити на језику и писму који је у службеној употреби, тако да се уз исправу састављену на страном језику прилаже прописани оверен превод на српски језик.

Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Одредбама Закона о општем управном поступку („Сл. гласник РС“, бр. 18/2016 и 95/2018 - аутентично тумачење) прописано је, између осталог, да је орган  дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.) и да је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање (члан 9. став (3) овог закона) (члан 103. став 1.) као и да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 59. став (2) овог закона) (члан 103. став 3.). Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам.
Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту. 
X Рок за подношење доказа: 
Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од  (5) пет радних дана од дана пријема обавештења доставе наведене доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Заштитника грађана. 

XI Место рада за сва извршилачка радна места: 
Београд, Делиградска бр. 16.

XII Трајање радног односа за сва извршилачка радна места: 
Радни однос заснива се на неодређено време.

XIII Место и времене у којем се очекује да ће започети изборни поступак: 
Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 01. фебруара 2021. године, у просторијама Заштитника грађана у Београду, Делиградска бр.16, о чему ће учесници конкурса бити обавештени на контакте које наведу у својим пријавама. 
Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.
Напомене: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.
Неблаговремене, недопуштене, неразумљиве или непотпуне пријаве биће одбачене.
Јавни конкурс спроводе Конкурсне комисије које је именовао заштитник грађана.


Овај конкурс се оглашава на огласној табли и на интернет презентацији Заштитника грађана (www.ombudsman.rs), на огласној табли, интернет презентацији и периодичном издању огласа Националне службе за запошљавање и у дневним новинама „Ало!“.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

